Referat

Bestyrelsesmøde - Kliplev Lokalråd
Kliplev Hallen, Tirsdag 13. Juni 2019
kl. 19.00 – ca. 21.00.

1. **Velkomst med diverse skrivelser fra Katrine**

Thorkild bød velkommen. Alle var mødt undtagen Anders, der forinden havde meldt afbud.

Bestyrelsen godkendte regnskabet vedr. vores indkøb af diverse haveudstyr. Der blev kort omtalt mulighederne for opbevaring af vores forskellige havematerialer hos Jesper Hansen på Skolegade. Herunder godkendte bestyrelsen prisen for benyttelse af det nye rum hos Jesper.

Vi førte en diskussion om at have en demens-kontaktperson i Kliplev, og vi synes at det kunne være en god ide, hvis Kliplev havde en sådan.

1. **Godkendelse af referat fra maj-mødet.**

Referatet fra bestyrelsesmødet den 7. maj 2019 blev godkendt uden anmærkninger.

1. **Medlemstegning fra mødet kl. 17 samme dag**

Umiddelbart før bestyrelsesmødet blev der afholdt et orienteringsmøde for alle interesserede om projekt medlemstegning til lokalrådet i Kliplev-Hallen (kl. 17.00 – 18.00).

På dette møde blev der delt distrikter ud, og det forventes, at der sker en hel del på medlemsfronten (med tilgang af nye medlemmer) inden ferien. Der var en god stemning til at gøre et synligt forsøg på nye medlemmer, og bestyrelsen bakker op om dette projekt. .

1. **Drøftelse af ”Danmark redder liv.” (er rundsendt)**

Bestyrelsen blev orienteret om projektet ”Danmark redder liv”, og som nu er indført mange steder i landsbysamfund over hele landet. Vi har i bestyrelsen en meget positiv tilgang til dette projekt, som fx indebærer uddannelse af lokale førstehjælpere, deltagelse via en app, opsætning af hjertestartere o.a. Erfaringer andre steder fra viser, at der reddes liv ved en hurtig indsats af lokale borgere inden en ambulance når frem, fx i tilfælde af hjertestop eller anden form for pludselig opstået sygdom.

1. **Drøftelse af grønne områder (kontrakt m.v.)**

Bestyrelsen var ikke tilfreds med indholdet af det kontraktudkast, som kommunen har forelagt om arbejdsdeling mellem vores frivillige arbejde og det arbejde, som kommunen vil tage sig af. Vi har derfor pt. ingen kontrakt med kommunen, og vi besluttede derfor at fortsætte uden kontrakt. Vi blev enige om at orientere forskønnelsesgruppen mere detaljeret.

1. **Drøftelse af kommende værkstedsmøder jfr. Udviklingsprojekt**

Bestyrelsen fik en kort orientering om de planlagte værkstedsmøder i forbindelse med den kommende helhedsplan for Kliplev.

På baggrund heraf blev vi enige om at Thorkil kontakter de ansvarlige for projektet, Mia og Anna og fortæller dem, at vi skal mødes næste gang den 14. august i bestyrelsen. Mia og Anna deltager herefter begge ved mødet og kommer med oplæg.

1. **Eventuelt, herunder drøftelse af Mærken og “Hytten”**

Vi foretog en diskussion af, at vi ikke havde haft mulighed for at benytte Klomks hytte på stadion under Kliplev Mærken. Der er forskellige opfattelser i bestyrelsen, men vi var dog enige om, at det skal løses inden næste Mærken.

Næste møde i bestyrelsen aftaltes til **onsdag 14. august kl. 19.00 i Kliplev Hallen.**

*Referent: Anders Jessen*